CELEX: 32005R0384
Language: mt
Date: 2005-03-07 00:00:00
Title: Regolament tal-Kummissjoni (KE) Nru 384/2005 tas- 7 ta' Marzu 2005 li jadotta l-programm ta’ moduli ad hoc, li jkopri s-snin mill-2007 sa l-2009, għall-istħarriġ kampjun dwar il-forza tax-xogħol stipulat bir-Regolament tal-Kunsill (KE) Nru 577/98 Test b’relevanza għaż-ŻEE.

6.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               219
            
         REGOLAMENT TAL-KUMMISSJONI (KE) Nru 384/2005
   tas-7 ta' Marzu 2005
   li jadotta l-programm ta’ moduli ad hoc, li jkopri s-snin mill-2007 sa l-2009, għall-istħarriġ kampjun dwar il-forza tax-xogħol stipulat bir-Regolament tal-Kunsill (KE) Nru 577/98
   (Test b'relevanza EEA)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat ir-Regolament tal-Kunsill (KE) Nru 577/98 tad-9 ta' Marzu 1998 dwar l-organizzazzjoni ta’ stħarriġ kampjun dwar il-forza tax-xogħol fil-Komunità (1) b'mod partikolari l-Artikolu 4(2) tiegħu,
   Billi:
   
               (1)
            
            
               B’konformità mar-Regolament (KE) Nru 577/98, jeħtieġ li jkunu speċifikati l-elementi tal-programm ta’ moduli ad hoc li jkopri s-snin mill-2007 sa l-2009.
            
         
               (2)
            
            
               Id-Deċiżjoni tal-Kunsill 2002/177/KE tat-18 ta’ Frar 2002 dwar linji ta’ gwida għall-politika ta’ l-impieg ta’ l-Istati Membri għas-sena 2002 (2) tistqarr li tinħtieġ informazzjoni statistika speċifika mill-Istati Membri u mill-Kummissjoni biex jiġu żviluppati miżuri ta’ politika xierqa f'dak li għandu x’jaqsam mal-korrimenti fuq ix-xogħol u problemi ta’ saħħa marbuta max-xogħol, il-qagħda tal-ħaddiema li jħallu pajjiżhom fis-suq tax-xogħol u d-dixxendenti tagħhom u d-dħul taż-żgħażagħ fis-suq tax-xogħol. Din l-informazzjoni għandha għalhekk tkun inkluża fil-moduli ad hoc għall-2007 sa l-2009.
            
         
               (3)
            
            
               Il-miżuri stipulati f’dan ir-Regolment huma konformi ma’ l-opinjoni tal-Kumitat tal-Programmi Statistiċi,
            
         ADOTTAT DAN IR-REGOLAMENT:
   Artikolu 1
   Il-programm ta’ moduli ad hoc għall-istħarriġ kampjun dwar il-forza tax-xogħol, li jkopri s-snin mill-2007 sa l-2009, kif stabbilit fl-Anness, huwa b’dan adottat.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
      Magħmul fi Brussell, nhar is-7 ta' Marzu 2005.
      
         
            Għall-Kummissjoni
         
         Joaquin ALMUNIA
         
            Membru tal-Kummissjoni
         
      
   
   
      (1)  ĠU L 77, 14.3.1998, p. 3 Regolament kif emendat l-aħħar bir-Regolament (KE) Nru 2257/2003 tal-Parlament Ewropew u tal-Kunsill (ĠU L 336, 23.12.2003, p. 6.
   
      (2)  ĠU L 60, 1.3.2002, p. 60.
   
      ANNESS
      STĦARRIĠ DWAR IL-FORZA TAX-XOGĦOL
      Programm multi-annwali ta' moduli ad hoc
      1.   KORRIMENTI FUQ IX-XOGĦOL U PROBLEMI TA’ SAĦĦA MARBUTA MAX-XOGĦOL
      
         Lista ta’ fatturi varjabbli: għandha tkun iddefinita qabel Diċembru 2005.
      
         
            Perijodu ta’ referenza
         : 2007.
      
         
            Stati Membri u reġjuni interessati
         : 
      Kollha.
      
         
            Kampjun
         : għandu jiġi ddefinit qabel Diċembru 2005.
      
         
            Trasmissjoni tar-riżultati
         : qabel il-31 ta' Marzu 2008
      2.   IL-QAGĦDA TAS-SUQ TAX-XOGĦOL TAL-ĦADDIEMA LI JĦALLU PAJJIŻHOM U D-DIXXENDENTI IMMEDJATI TAGĦHOM
      L-implimentazzjoni tal-modulu 2008 għandha tiddependi fuq ir-riżultati ta’ l-istudji ta’ fattibilità li għandhom jitlestew qabel l-aħħar ta’ l-2005.
      
         
            Lista ta’ fatturi varjabbli
         : għandha tkun iddefinita qabel Diċembru 2006.
      
         
            Perijodu ta’ referenza
         : 2008.
      
         
            Stati Membri u reġjuni interessati
         : Kollha.
      
         
            Kampjun
         : għandu jiġi ddefinit qabel Diċembru 2006.
      
         
            Trasmissjoni tar-riżultati
         : qabel il-31 ta' Marzu 2009.
      3.   DĦUL TAŻ-ŻGĦAŻAGĦ FIS-SUQ TAX-XOGĦOL
      
         Lista ta’ fatturi varjabbli: għandha tkun iddefinita qabel Diċembru 2007.
      
         
            Perijodu ta’ referenza
         : 2009.
      
         
            Stati Membri u reġjuni interessati
         : 
      Kollha.
      
         
            Kampjun
         : għandu jiġi ddefinit qabel Diċembru 2007.
      
         
            Trasmissjoni tar-riżultati
         : qabel il-31 ta’ Marzu 2010.